নিউ ইয়র্ক, আগস্ট ৮ : কোরোনাভাইরাস মখল কয়া হাত্তোকপা ঙম্বা মীওইবগী হকচাংদা য়াওবা এন্টিবোডিশিং সাইন্টিস্টশিংনা থেংনখ্রে।  মসিনা কেরোনা ভাইরাস মখল কয়া ঙাকথোপদা শীজিন্নবা য়াগদবা ভেক্সিন পুথোক্নবগী লম্বী ওইরকপা য়াই হায়না থাজরি।
 হায়রিবা এন্টিবোডিশিংসি কোভিদ- ১৯ দগী রিকোভার তৌবা মীশিংদা থেংনখিবনি হায়না য়ুনিভার্সিটি অব ওয়শিংটনগী টিম অমনা ফোঙদোকখি।  জার্নেল সাইন্সতা য়াওরকখিবা ষ্টাডি অদুদা রিসার্চ তৌবশিংনা থেংনখিবা বেটা-কোরোনাভাইরাস কয়াদা ক্রোস-রিএক তৌবা হিউমেন মোনোক্লোনেল এন্টিবডি ৫ গী রিসার্চ মতাঙদা শন্দোক্না তাকখি।
 স্টাডিসিদা কোভিদ-১৯ কনভালেসেন্ত ডোনারশিংদগী মেমোরি বি সেলশিং য়েংশিনখি।  মেমোরি বি সেল হায়রিবা অসি মমাঙদা হকচাংদা এটেক তৌনবা কয়ারক হোৎনখিবা পোথোজেনশিং চঙলকপা মতমদা য়াম্না থুনা মশক খঙদোক্তুনা এটেক তৌবা হোয়াইট ব্লাড সেলশিংনি।
 য়াম্না আশা লৈবা এন্টিবোডি মঙা অসিগী মনুংদা সাইন্টিষ্টশিংনা এস ২ পি ৬ কৌবা অমা তোখায়না খায়দোক্তুনা মীৎয়েং চঙলি।  মোলিকুলার স্ট্রাকচার এনালাইসিস অমসুং ফাঙ্কশনেল স্টাডি তৌবদা মসিগী এন্টিবোদি অসিনা বেটা কোরোনাভারাসকী সাবজেনেরা ৩ হাত্তোকপা ঙম্মী হায়না খঙখি।
 এন্টিবোডিশিং অসিনা ভাইরাসশিংগী স্পাইক প্রোটিন্দা য়াওবা স্টেম হেলিক্স কৌবা স্ট্রাকচার অমদা টার্গেট তৌই।  মসিগী ষ্টেম হেলিক্স অসি কোরোনাভাইরাসশিংনা মিউটেট তৌবা মতমদসু লেংদনা লৈবা অমনি হায়রি।
 এন্টিবোডিশিং অসি কোভিদ-১৯ লাইনা থোকহল্লিবা সার্স-কোভি-টু ভাইরাস থাজিন্দ্রিঙৈ পুং ২৪ ৱাৎলিঙৈদা উচিদা টেষ্ট তৌবদা ভাইরেল লো হন্থহনবা ঙমখি হায়রি। 